CELEX: 52010SC0743
Language: lt
Date: 2010-06-15
Title: Pasiūlymas Tarybos sprendimas dėl perviršinio deficito Danijoje

LT

LT        LT
 ---pagebreak---      EUROPOS KOMISIJA

                                   Briuselis, 2010.6.15
                                   SEK(2010) 743 galutinis

                      Pasiūlymas

              TARYBOS SPRENDIMAS

            dėl perviršinio deficito Danijoje

LT                                                           LT
 ---pagebreak---                                  AIŠKINAMASIS MEMORANDUMAS

     1.       STABILUMO IR AUGIMO PAKTO TAIKYMAS DABARTINĖS KRIZĖS METU

     Šiuo metu daugelyje ES šalių valdžios sektoriaus biudžeto deficitas viršija Sutartyje nustatytą
     3 % BVP pamatinę vertę. Dažnai stiprus deficito ir skolos būklės pablogėjimas turi būti
     vertinamas turint omenyje beprecedentę 2008–2009 m. pasaulinę finansų krizę ir ekonomikos
     nuosmukį. Tam įtakos turi keli veiksniai. Pirma, dėl ekonomikos nuosmukio mažėja
     mokestinės pajamos ir didėja socialinių išmokų išlaidos (pvz., bedarbių pašalpos). Antra,
     pripažindama, kad biudžeto politika dabartinėje ypatingoje ekonominėje situacijoje vaidina
     svarbų vaidmenį, 2008 m. lapkričio mėn. Europos ekonomikos atkūrimo plane (EEAP), kurį
     gruodžio mėn. patvirtino Europos Vadovų Taryba, Komisija paragino imtis fiskalinių
     skatinamųjų priemonių. Plane numatyta, kad skatinamosios priemonės turi būti taikomos
     laiku, jos turi būti tikslinės, laikinos ir skirtingos įvairiose valstybėse narėse, atsižvelgiant į
     skirtingą šalių būklę valstybės finansų tvarumo ir konkurencingumo požiūriu, o pagerėjus
     ekonomikos sąlygoms jos turi būti panaikintos. Galiausiai kelios šalys ėmėsi priemonių
     finansų sektoriui stabilizuoti; kai kurios iš šių priemonių turėjo įtakos skolos būklei arba kelia
     didesnio deficito ir skolos riziką ateityje, nors tam tikras vyriausybės suteiktos paramos
     išlaidas ateityje būtų galima susigrąžinti.

     Pagal Stabilumo ir augimo paktą Komisija turi pradėti perviršinio deficito procedūrą (PDP),
     kai valstybės narės deficitas viršija 3 % BVP pamatinę vertę. Stabilumo ir augimo pakto
     2005 m. pakeitimais siekta užtikrinti, kad visuose perviršinio deficito procedūros etapuose
     būtų visų pirma atsižvelgiama į ekonomikos ir biudžeto aplinkybes. Taip Stabilumo ir augimo
     pakte numatyta struktūra, kuria palaikoma vyriausybės politika, skirta, atsižvelgiant į
     ekonominę padėtį, greitai atkurti patikimą biudžeto būklę, ir taip užtikrinamas ilgalaikis
     valstybės finansų tvarumas.

     2.       ANKSTESNI PERVIRŠINIO DEFICITO PROCEDŪROS VEIKSMAI

     Perviršinio deficito procedūra (PDP) nustatyta Sutarties dėl Europos Sąjungos veikimo
     126 straipsnyje. Ši procedūra išaiškinta Tarybos reglamente (EB) Nr. 1467/97 dėl perviršinio
     deficito procedūros įgyvendinimo paspartinimo ir paaiškinimo1, kuris yra Stabilumo ir
     augimo pakto dalis.

     Pagal Sutarties 126 straipsnio 2 dalį Komisija turi stebėti, kaip laikomasi biudžetinės
     drausmės pagal šiuos du kriterijus: a) ar planuojamo arba faktinio valstybės biudžeto deficito
     santykis su bendruoju vidaus produktu (BVP) viršija 3 % pamatinę vertę (išskyrus atvejus, kai
     santykis smarkiai ir nuolat mažėjo ir pasiekė lygį, artimą pamatinei vertei; arba pamatinės
     vertės perviršis yra tik išimtinis ir laikinas, o santykis lieka artimas pamatinei vertei); ir b) ar
     valstybės skolos santykis su BVP viršija 60 % pamatinę vertę (išskyrus atvejus, kai tas
     santykis pakankamai mažėja ir tinkamu tempu artėja prie pamatinės vertės).

     1
            OL L 209, 1997 8 2, p. 6. Pranešime taip pat atsižvelgiama į 2009 m. lapkričio 10 d. ECOFIN tarybos
            patvirtintas „Stabilumo ir augimo pakto įgyvendinimo sąlygas bei stabilumo ir konvergencijos
            programų      formos     ir  turinio    gaires“,    su   kuriomis     galima    susipažinti  adresu
            http://ec.europa.eu/economy_finance/sgp/legal_texts/index_en.htm.

LT                                                      2                                                         LT
 ---pagebreak---      126 straipsnio 3 dalyje nustatyta, kad, jei valstybė narė neatitinka reikalavimų pagal vieną ar
     abu šiuos kriterijus, Komisija turi parengti pranešimą. Šiame pranešime taip pat turi būti
     „atsižvelgiama, ar bendrojo šalies biudžeto deficitas yra didesnis už valstybės investicijų
     išlaidas, be to, įvertinami ir kiti svarbūs veiksniai, įskaitant valstybės narės vidutinės trukmės
     ekonomikos ir biudžeto būklę“.

     Remdamasi 2010 m. balandžio mėn. Danijos valdžios institucijų pateiktais duomenimis2 ir
     atsižvelgdama į Komisijos tarnybų 2010 m. pavasario prognozę, 2010 m. gegužės 12 d.
     Komisija priėmė pranešimą dėl Danijos pagal 126 straipsnio 3 dalį3.

     Po to 2010 m. gegužės 27 d. pagal 126 straipsnio 4 dalį Ekonomikos ir finansų komitetas
     parengė nuomonę apie Komisijos pranešimą.

     3.       PERVIRŠINIO DEFICITO SUSIDARYMAS

     Remiantis 2010 m. balandžio mėn. Danijos valdžios institucijų pateiktais duomenimis
     numatoma, kad 2010 m. Danijos valdžios sektoriaus deficitas sieks 5,4 % BVP ir viršys 3 %
     BVP pamatinę vertę. Komisijos pranešime pagal 126 straipsnio 3 dalį laikoma, kad
     numatomas deficitas nėra artimas 3 % BVP pamatinei vertei, tačiau numatomas pamatinės
     vertės viršijimas galėtų būti laikomas išimtiniu, kaip apibrėžta Sutartyje ir Stabilumo ir
     augimo pakte. Visų pirma jis susidarė dėl didelio ekonomikos nuosmukio, kaip apibrėžta
     Sutartyje ir Stabilumo ir augimo pakte. Pagal Komisijos tarnybų 2010 m. pavasario prognozę
     numatoma, kad po staigaus susitraukimo 4,9 % 2009 m. Danijos realusis BVP 2010 m. vėl
     augs 1,6 %. 2009 m. recesija atspindėjo dėl finansų krizės ir pasaulinės recesijos staigiai
     sumažėjusį privatų vartojimą, investicijas ir eksportą, ypač pagrindinių prekybos partnerių
     (Vokietijos, Jungtinės Karalystės, Švedijos ir Norvegijos) paklausos sumažėjimą. 2010 m.
     deficitas susidaro tiek dėl ekonomikos nuosmukio, tiek dėl skatinamųjų priemonių, kurių
     Danijos valdžios institucijos ėmėsi pagal EEAP. Tačiau numatomas pamatinės vertės
     viršijimas negali būti laikomas laikinu. Pagal Komisijos tarnybų 2010 m. pavasario prognozę
     2011 m. deficitas turėtų sumažėti iki 4,9 % BVP, darant prielaidą, kad politika nesikeis4.
     Sutartyje nustatytas deficito kriterijus nėra įvykdytas.

     2010 m. balandžio mėn. Danijos valdžios institucijų pateiktais duomenimis, 2010 m. bendroji
     valdžios sektoriaus skola sudaro 45,1 % BVP ir lieka mažesnė už 60 % BVP pamatinę vertę.
     Komisijos tarnybų 2010 m. pavasario prognozėje numatoma, kad 2010 m. skolos santykis bus
     46 % BVP, o 2011 m. padidės iki 49,5 % BVP, tačiau vis tiek liks mažesnis už 60 % BVP
     pamatinę vertę. Sutartyje nustatytas skolos kriterijus įvykdytas.

     Pagal Sutarties ir Stabilumo ir augimo pakto nuostatas Komisija pranešime taip pat nagrinėjo
     svarbius veiksnius. Pagal Stabilumo ir augimo paktą priimant sprendimą dėl perviršinio
     deficito į juos galima atsižvelgti tik tuomet, jei deficitas atitinka dvigubą artumo pamatinei

     2
            Pagal Tarybos reglamentą (EB) Nr. 479/2009 valstybės narės du kartus per metus turi teikti Komisijai
            savo planuojamų bei faktinių valdžios sektoriaus deficito ir skolos lygių ataskaitas. Naujausias Danijos
            pranešimas pateiktas
            http://epp.eurostat.ec.europa.eu/portal/page/portal/government_finance_statistics/excessive_deficit/edp_
            notification_tables.
     3
            Visi su PDP susiję Danijai skirti dokumentai pateikti svetainėje:
            http://ec.europa.eu/economy_finance/sgp/deficit/countries/index_en.htm.
     4
            Prognozuojant, kad politika nesikeis, atsižvelgiama į (dalinį) su krize susijusių išskirtinio pobūdžio
            priemonių panaikinimą.

LT                                                        3                                                            LT
 ---pagebreak---      vertei ir laikinumo sąlygą. Danijos atveju dviguba sąlyga nėra įvykdyta. Svarbūs veiksniai
     patys savaime šiuo atveju iš esmės yra palyginti palankūs.

     Ekonomikos ir finansų komiteto nuomonė pagal Sutarties 126 straipsnio 4 dalį atitinka
     Komisijos pranešime pagal 126 straipsnio 3 dalį pateiktą vertinimą.

     Atsižvelgdama į savo pranešimą pagal 126 straipsnio 3 dalį ir Ekonomikos ir finansų komiteto
     nuomonę pagal 126 straipsnio 4 dalį, Komisija laikosi nuomonės, kad Danijoje yra perviršinis
     deficitas. Ši Komisijos nuomonė, priimta [2010 m. birželio 15 d.] pagal 126 straipsnio 5 dalį,
     yra skirta Tarybai. Komisija siūlo, kad Taryba priimtų atitinkamą sprendimą pagal 126
     straipsnio 6 dalį. Be to, Komisija teikia Tarybai rekomendaciją dėl Tarybos rekomendacijos
     Danijai pagal 126 straipsnio 7 dalį siekiant ištaisyti perviršinio deficito padėtį.

     4.       REKOMENDACIJOS DĖL PERVIRŠINIO DEFICITO PADĖTIES IŠTAISYMO

     Pagal Tarybos reglamento (EB) Nr. 1467/97 3 straipsnio 4 dalį Tarybos rekomendacijoje
     pagal 126 straipsnio 7 dalį turi būti nustatytas ne ilgesnis kaip šešių mėnesių laikotarpis, per
     kurį atitinkama valstybė narė turi imtis veiksmingų priemonių perviršiniam deficitui ištaisyti,
     ir terminas, per kurį reikia ištaisyti perviršinį deficitą, o „ištaisymas turėtų būti užbaigtas per
     metus nuo tokio deficito nustatymo, nebent atsirastų ypatingų aplinkybių“. Reglamento 2
     straipsnio 6 dalyje nustatyta, kad sprendžiant, ar egzistuoja ypatingos aplinkybės, reikia
     atsižvelgti į svarbius veiksnius, aptartus Komisijos pranešime pagal Sutarties 126 straipsnio 3
     dalį. Reglamento 3 straipsnio 4 dalyje nustatyta, kad rekomendacijoje Taryba nurodo, kad,
     „siekiant ištaisyti perviršinį deficitą per rekomendacijoje nustatytą terminą, valstybė narė turi
     pasiekti minimalų metinį kiekvienam ciklui pritaikyto balanso pagerėjimą, kurio etalonas būtų
     ne mažiau kaip 0,5 % BVP, atėmus vienkartines ir laikinąsias priemones“.

     Atsižvelgiant į tai, kad dėl 2005 m. Stabilumo ir augimo pakto reformos galimas lankstesnis
     PDP taikymas, laikoma, kad Danijos atveju egzistuoja ypatingos aplinkybės. Visų pirma
     2009 m. recesija atspindėjo dėl finansų krizės ir pasaulinės recesijos staigiai sumažėjusį
     privatų vartojimą, investicijas ir eksportą, ypač pagrindinių prekybos partnerių (Vokietijos,
     Jungtinės Karalystės, Švedijos ir Norvegijos) paklausos sumažėjimą. 2010 m. deficitas
     susidaro tiek dėl ekonomikos nuosmukio, tiek dėl skatinamųjų priemonių, kurių Danijos
     valdžios institucijos ėmėsi pagal EEAP.

     Atsižvelgiant į tai, tikslinga numatyti perviršinio deficito padėties ištaisymą per vidutinės
     trukmės laikotarpį iki 2013 m. termino. Pripažįstant, kad Danijos biudžeto būklę 2010 m.
     lėmė priemonės, kurių imtasi reaguojant į krizę, kurios sudarė 2,2 % BVP 2009 m. ir 1,3 %
     BVP 2010 m. ir buvo tinkamas atsakas pagal Europos ekonomikos atkūrimo planą, taip pat
     nevaržomas automatinių stabilizatorių veikimas, Danijos valdžios institucijos turėtų
     įgyvendinti fiskalines priemones 2010 m., kaip numatyta. Kadangi didelio ekonominio
     disbalanso nėra, kad koregavimo planas būtų patikimas ir tvarus, Danijos valdžios
     institucijoms visų pirma reikėtų 2011–2013 m. laikotarpiu užtikrinti vidutinį metinį ½ % BVP
     struktūrinį biudžeto koregavimą ir aiškiai nurodyti priemones, reikalingas perviršiniam
     deficitui panaikinti iki 2013 m., jei susiklostys palankios ciklo sąlygos, ir sparčiau mažinti
     deficitą, jei ekonominės ar biudžeto sąlygos bus geresnės, negu šiuo metu numatoma.

     Siekiant vykdyti griežtesnę priežiūrą pagal PDP, kuri būtina dėl perviršinio deficito
     panaikinimo termino, reikės reguliariai ir laiku stebėti pažangą, padarytą įgyvendinant
     fiskalinio konsolidavimo strategiją, kad perviršinis deficitas būtų panaikintas. Todėl

LT                                                   4                                                     LT
 ---pagebreak---      atnaujintose Danijos konvergencijos programose, kurios bus parengtos 2010–2013 m., šiam
     klausimui galėtų būti skirtas atskiras skyrius.

                    Pagrindinių makroekonominių ir biudžeto projekcijų palyginimas
                                                           2007         2008      2009      2010      2011         2012            2013
                               2010 m. pavasario                                                                  nėra              nėra
                                                            1,7         -0,9      -4,9       1,6       1,8
          Realusis BVP              COM                                                                         duomenų           duomenų
          (pokytis, %)
                                2010 m. vasario           nėra
                                                                        -0,9      -4,3       1,3       1,6          2,0             2,3
                                   mėn. KP              duomenų
      Gamybos apimties         2010 m. pavasario                                                                  nėra              nėra
                                                            2,6         0,2       -5,1      -3,9       -2,7
          atotrūkis1                COM²                                                                        duomenų           duomenų
       (% potencialiojo         2010 m. vasario           nėra
            BVP)                                                        0,3       -4,5      -3,9       -3,1        -2,0             -0,9
                                   mėn. KP3             duomenų
                               2010 m. pavasario                                                                  nėra              nėra
      Valdžios sektoriaus                                   4,8         3,4       -2,7      -5,5       -4,9
                                    COM                                                                         duomenų           duomenų
           balansas
          (% BVP)               2010 m. vasario           nėra
                                                                        3,4       -2,9      -5,3       -4,1        -3,1             -1,8
                                   mėn. KP              duomenų
                               2010 m. pavasario                                                                  nėra              nėra
                                                            6,3         4,8       -0,7      -3,4       -2,7
         Pirminis balansas          COM                                                                         duomenų           duomenų
             (% BVP)            2010 m. vasario           nėra
                                                                        4,8       -1,3      -3,7       -2,3        -1,2             0,3
                                   mėn. KP              duomenų
            Pagal ciklą        2010 m. pavasario                                                                  nėra              nėra
                                                            3,1         3,3        0,6      -3,0       -3,1
           pakoreguotas             COM                                                                         duomenų           duomenų
             balansas1          2010 m. vasario           nėra
             (% BVP)                                                    3,2        0,0      -2,8       -2,1        -1,7             -1,1
                                   mėn. KP              duomenų
                               2010 m. pavasario                                                                  nėra              nėra
           Struktūrinis                                     3,1         3,3        0,6      -2,7       -3,1
                                    COM                                                                         duomenų           duomenų
            balansas4
            (% BVP)             2010 m. vasario           nėra
                                                                        3,2        1,4      -1,1       -1,0        -0,8             -0,3
                                   mėn. KP              duomenų
                               2010 m. pavasario                                                                  nėra              nėra
         Bendroji valdžios                                 27,4         34,2      41,6      46,0      49,5
                                    COM                                                                         duomenų           duomenų
          sektoriaus skola
             (% BVP)            2010 m. vasario           nėra
                                                                        33,4      38,5      41,8      46,2         48,3            48,1
                                   mėn. KP              duomenų
     Pastabos:
     1
       Programose nurodytas gamybos apimties atotrūkis ir pagal ciklą pakoreguotas balansas pagal Komisijos tarnybų
     perskaičiavimus remiantis programose pateikta informacija.
     2
       Remiantis potencialiojo augimo apskaičiavimais: 1,4 %, 0,6 %, 0,5 % ir 0,9 % atitinkamai 2008–2011 m.
     3
       Remiantis potencialiojo augimo apskaičiavimais: 1,4 %, 0,6 %, 0,5 % ir 0,9 % atitinkamai 2008–2011 m.
     4
       Pagal ciklą pakoreguotas balansas atmetus vienkartines ir kitas laikinąsias priemones. Vienkartinės ir kitos laikinosios
     priemonės yra 1,4 % BVP 2009 m., 1,7 % 2010 m., 1,1 % 2011 m., 0,9 % 2012 m., 0,8 % 2013 m. ir 0,0 % 2015 m.
     (visos mažinančios deficitą) pagal naujausią programą ir 0,2 % BVP 2010 m. (mažinančios deficitą) pagal Komisijos
     tarnybų 2010 m. pavasario prognozę. Dėl metodikos skirtumų programoje nurodytos vienkartinės priemonės nėra
     laikomos vienkartinėmis priemonėmis pagal Komisijos tarnybų apibrėžtį. Pagal šią apibrėžtį vienkartinės priemonės
     sudarytų 0,2 % BVP (deficitą mažinančios) 2010 m., o likusiais metais būtų nulinės.

     Šaltinis:
     Konvergencijos programa (KP); Komisijos tarnybų 2010 m. pavasario prognozės (COM); Komisijos tarnybų
     skaičiavimai.

LT                                                                5                                                                       LT
 ---pagebreak---                                                    Pasiūlymas

                                           TARYBOS SPRENDIMAS

                                         dėl perviršinio deficito Danijoje

     EUROPOS SĄJUNGOS TARYBA,

     atsižvelgdama į Sutartį dėl Europos Sąjungos veikimo, ypač į jos 126 straipsnio 6 dalį,

     atsižvelgdama į Europos Komisijos pasiūlymą,

     atsižvelgdama į Danijos pastabas,

     kadangi:

     (1)    Pagal Sutarties dėl Europos Sąjungos veikimo 126 straipsnį valstybės narės vengia
            perviršinio valdžios sektoriaus deficito.

     (2)    Stabilumo ir augimo pakto pagrindinis tikslas yra patikimi valstybės finansai –
            priemonė sudaryti geresnes sąlygas kainų stabilumui ir dideliam tvariam augimui,
            leidžiančiam kurti naujas darbo vietas.

     (3)    Pagal Sutarties 126 straipsnyje nustatytą perviršinio deficito procedūrą (PDP), kuri
            išaiškinta Tarybos reglamente (EB) Nr. 1467/97 dėl perviršinio deficito procedūros
            įgyvendinimo paspartinimo ir paaiškinimo5 (kuris yra Stabilumo ir augimo pakto
            dalis), numatyta priimti sprendimą dėl perviršinio deficito. Prie Sutarties pridėtame
            Protokole dėl perviršinio deficito procedūros nustatomos papildomos nuostatos,
            susijusios su PDP įgyvendinimu. Tarybos reglamentu (EB) Nr. 479/20096 nustatytos
            išsamios taisyklės ir apibrėžtys, susijusios su minėto protokolo nuostatų taikymu.

     (4)    Stabilumo ir augimo pakto 2005 m. reforma siekta stiprinti jo veiksmingumą,
            ekonominius pagrindus ir užtikrinti valstybės finansų ilgalaikį tvarumą. Ja siekta
            užtikrinti, kad visuose perviršinio deficito procedūros (PDP) etapuose būtų visų pirma
            atsižvelgta į ekonomikos ir biudžeto aplinkybes. Taip Stabilumo ir augimo pakte
            numatyta struktūra, kuria palaikoma vyriausybės politika, skirta greitai atkurti
            patikimą biudžeto būklę atsižvelgiant į ekonominę padėtį.

     (5)    Sutarties 126 straipsnio 5 dalyje reikalaujama, kad Komisija pateiktų Tarybai
            nuomonę, jeigu Komisija mano, kad valstybėje narėje yra susidaręs arba gali
            susidaryti perviršinis deficitas. Atsižvelgdama į savo pranešimą pagal 126 straipsnio 3

     5
            OL L 209, 1997 8 2, p. 6.
     6
            OL L 145, 2009 6 10, p. 1.

LT                                                      6                                             LT
 ---pagebreak---             dalį ir į Ekonomikos ir finansų komiteto nuomonę pagal 126 straipsnio 4 dalį,
            Komisija padarė išvadą, kad Danijoje yra perviršinis deficitas. Todėl [2010 m. birželio
            15 d.] Komisija tokią nuomonę dėl Danijos7 pateikė Tarybai.

     (6)    Sutarties 126 straipsnio 6 dalyje nustatyta, kad Taryba, prieš priimdama sprendimą, ar
            yra susidaręs perviršinis deficitas, turėtų apsvarstyti ir nuodugniai įvertinti visas
            pastabas, kurias atitinkama valstybė narė pageidauja pateikti. Danijos atveju, atlikus
            bendrą vertinimą, daromos šios išvados.

     (7)    Remiantis 2010 m. balandžio mėn. Danijos valdžios institucijų pateiktais duomenimis
            numatoma, kad 2010 m. Danijos valdžios sektoriaus deficitas sieks 5,4 % BVP ir
            viršys 3 % BVP pamatinę vertę. Numatomas deficitas nėra artimas 3 % BVP
            pamatinei vertei, tačiau numatomas pamatinės vertės viršijimas gali būti laikomas
            išimtiniu, kaip apibrėžta Sutartyje ir Stabilumo ir augimo pakte. Visų pirma jis
            susidarė dėl didelio ekonomikos nuosmukio, kaip apibrėžta Sutartyje ir Stabilumo ir
            augimo pakte. Pagal Komisijos tarnybų 2010 m. pavasario prognozę 2009 m. Danijos
            realusis BVP susitraukė 4,9 %, tačiau numatoma, kad 2010 m. jis vėl augs 1,6 %.
            2010 m. deficitas susidaro tiek dėl ekonomikos nuosmukio, tiek dėl skatinamųjų
            priemonių, kurių Danijos valdžios institucijos ėmėsi pagal EEAP. Tačiau numatomas
            pamatinės vertės viršijimas negali būti laikomas laikinu. Pagal Komisijos tarnybų
            2010 m. pavasario prognozę 2011 m. deficitas turėtų sumažėti iki 4,9 % BVP, darant
            prielaidą, kad politika nesikeis8. Sutartyje nustatytas deficito kriterijus nėra įvykdytas.

     (8)    2010 m. balandžio mėn. Danijos valdžios institucijų pateiktais duomenimis, 2010 m.
            bendroji valdžios sektoriaus skola sudaro 45,1 % BVP ir lieka mažesnė už 60 % BVP
            pamatinę vertę. Komisijos tarnybų 2010 m. pavasario prognozėje numatoma, kad
            2010 m. skolos santykis bus 46 % BVP, o 2011 m. padidės iki 49,5 % BVP, tačiau vis
            tiek liks mažesnis už 60 % BVP pamatinę vertę. Sutartyje nustatytas skolos kriterijus
            įvykdytas.

     (9)    Pagal Tarybos reglamento (EB) Nr. 1467/97 2 straipsnio 4 dalį, priimant Tarybos
            sprendimą dėl perviršinio deficito pagal 126 straipsnio 6 dalį, į svarbius veiksnius
            galima atsižvelgti tik tuomet, jeigu visapusiškai laikomasi dvigubos sąlygos – kad
            deficitas išliktų artimas pamatinei vertei ir pamatinės vertės perviršis būtų laikinas.
            Danijos atveju ši dviguba sąlyga nėra įvykdyta. Todėl priimant šį sprendimą į svarbius
            veiksnius neatsižvelgiama,

     PRIĖMĖ ŠĮ SPRENDIMĄ:

                                                   1 straipsnis

     Atlikus bendrą vertinimą nustatyta, kad Danijoje yra perviršinis deficitas.

     7
            Visi su PDP susiję Danijai skirti dokumentai pateikti svetainėje:
            http://ec.europa.eu/economy_finance/sgp/deficit/countries/index_en.htm.
     8
            Prognozuojant, kad politika nesikeis, atsižvelgiama į (dalinį) su krize susijusių išskirtinio pobūdžio
            priemonių panaikinimą.

LT                                                       7                                                           LT
 ---pagebreak---                                               2 straipsnis

     Šis sprendimas skirtas Danijos Karalystei.

     Priimta Briuselyje,

                                                  Tarybos vardu
                                                  Pirmininkas
                                                  […]

LT                                                  8             LT